לכל מאן דבעי

הנידון: **עינת סעדון- מכתב המלצה**

שלום רב,

עינת סעדון מוכרת לי בתוקף הכשרתה כמנחת קבוצות להעצמה אישית ורוחנית לקבוצות ויחידים, והופיעה במועדון הגמלאים שלנו מספר פעמים בשנתיים האחרונות.

עינת הצליחה בכישרון רב לרתק את גמלאי המועדון בהרצאות פרונטליות ובמעגלי שיח, תחת הכותרת "חמישה מפתחות לאושר", באופן שיכלו לחוש את המסרים שהעבירה להם עד כדי התרגשות רבה.

בהרצאותיה משתמשת עינת בכלים ויזואליים להמחשה, במבט ישיר וחם המעביר מסר של אמון, בביטחון רב ובאמונה שלמה בדרך אל היעד.

בנוסף, עלי לציין שהגדילה לעשות בנכונותה להנחות במועדון טקס יום הזיכרון לחללי מערכות ישראל שערכנו, בליווי צוות מוכשר שהביאה עמה, ויחד זיכו את גמלאי המועדון באירוע יוצא דופן, מרגש, מכובד ועוצמתי, וכל זאת בהתנדבות מלאה וללא כל תשלום.

לסיכום, אני ממליצה בחום על הסדנאות של עינת, ומאחלת לה הצלחה רבה בהמשך דרכה.

 על החתום

 מרסלה ביטון

 מנהלת מועדון גמלאי פבריגט

 פבריגט 3 חולון